ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் நிவாரணப் பொருட்களை இரண்டாம் முறையாக தமது நாடாளுமன்ற தொகுதியான உதம்பூர்-கத்துவா-தோடாவுக்கு மத்திய அமைச்சர் திரு ஜிதேந்திர சிங் அனுப்பி வைத்தார்
கொவிட் நிவாரணப் பொருட்களை இரண்டாம் முறையாக தமது நாடாளுமன்ற தொகுதியான உதம்பூர்-கத்துவா-தோடாவுக்கு வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் இன்று அனுப்பி வைத்தார்.
80,000 முகக்கவசங்கள், 1,000 கை கிருமி நாசினிகள் மற்றும் பல்வேறு பொருட்கள் அனுப்பி வைக்கப்படுவதாக அவர் தெரிவித்தார். தமது கொவிட் தொற்று குணமாகிவிட்டதென்று தெரிய வந்த அன்றே முதல் முறையாக உதவி பொருட்களை தமது தொகுதிக்கு அனுப்பி வைத்ததை அவர் நினைவு கூர்ந்தார்.
தம்மால் முடிந்த அளவுக்கு இன்னும் பொருட்களை அனுப்பவுள்ளதாக தெரிவித்த டாக்டர் சிங், தேவைக்கேற்ப பல்வேறு இடங்களில் இருந்து பொருட்களை பெற்று அவற்றை தொகுதி முழுவதும் விநியோகித்து வருவதாகவும் தெரிவித்தார்.
தேவையை பொருத்து பொருட்களை சிறப்பான முறையில் விநியோகிக்குமாறு நமது நாடாளுமன்ற அலுவலக பணியாளர்கள், உள்ளூர் அதிகாரிகள் மற்றும் கட்சி பணியாளர்கள் கேட்டுக்கொள்ளப் பட்டுள்ளதாக அமைச்சர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட்-19 நோயாளிகளின் மொத்த எண்ணிக்கை 3.42 லட்சம் மட்டுமே
தொற்றிலிருந்து குணமடைந்தவர்களின் எண்ணிக்கை 6.35 லட்சம், தொடர்ந்து அதிகரிப்பு
1 சதவீதத்தினருக்கும் குறைவானவர்களுக்கு வென்டிலேட்டர்களும், 2 சதவீதத்தினருக்கும் குறைவானவர்களுக்கு அவசர சிகிச்சையும், 3 சதவீதத்தினருக்கும் குறைவானவர்களுக்கு ஆக்ஸிஜன் படுக்கைகளும் தேவைப்படுகின்றன
இன்றைய நிலவரப்படி, கொவிட்-19 தொற்று நோயாளிகளின் மொத்த எண்ணிக்கை 3,42,756 மட்டுமே. 6.35 லட்சத்திற்கும் அதிகமானோர்  குணமடைந்துள்ளனர்.
135 கோடி மக்கள் தொகை கொண்ட இந்தியா, உலகின் இரண்டாவது அதிக மக்கள் தொகை கொண்ட நாடாகும். நம் நாட்டில் பத்து லட்சம் பேருக்கு 727.4 கொவிட்-19 நோயாளிகளே உள்ளனர். இந்த விகிதமானது, உலகளவில் சில ஐரோப்பிய நாடுகளுடன் ஒப்பிடும் போது 4 முதல் 8 மடங்கு குறைவாகும்.
நமது நாட்டில் 10 லட்சம் பேருக்கு, கொவிட் தொற்றால் இறப்பவர்களின் விகிதம் 18.6 மட்டுமே. இது உலகளவில் மிகக் குறைவான விகிதமாகும்.
வீடு வீடாக சென்று தொற்று குறித்து கணக்கெடுப்பது, தடத்தைக் கண்டறிவது, பரவல் மண்டலங்களைக் கண்காணிப்பது, கட்டுப்பாட்டு நடவடிக்கைகள், ஆரம்ப நிலையிலேயே நோய் தொற்றை பரிசோதிப்பது உள்ளிட்ட - அனைத்து மாநில அரசுகளும், யூனியன் பிரதேசங்களும் மேற்கொண்ட ஒருங்கிணைந்த நடவடிக்கைகளால்- கொவிட்-19 பாதிக்கப்பட்ட நபர்களை உரிய காலத்திற்குள் கண்டறிய முடிகிறது. ஆரம்ப நிலையிலேயே சிகிச்சை அளிக்க முடிகிறது.
கொவிட்-19 நோயாளிகளை பல்வேறு வகையாக பிரித்து சிகிச்சை அளிக்கும் முறையை இந்தியா கடைபிடிக்கிறது. அதாவது தொற்று அறிகுறி இல்லாத 80 சதவீதத்தினர் மற்றும் மிதமான தொற்று பாதிப்புடையவர்கள், மருத்துவக் கண்காணிப்பில், வீட்டிலேயே தனிமைப்படுத்திக் கொள்ள, மத்திய சுகாதார மற்றும் குடும்ப நலத்துறை அமைச்சகத்தின் நெறிமுறைப்படி, அறிவுறுத்தப்படுகிறார்கள்.
நடுத்தர பாதிப்பு மற்றும் மோசமான பாதிப்புள்ள நோயாளிகள் மட்டுமே கொவிட் மருத்துவமனைகளிலோ, கொவிட் மருத்துவ மையங்களிலோ அனுமதிக்கப்பட்டு சிகிச்சை தரப்படுகிறது. இதனால் மருத்துவமனைகளுக்கு சுமை குறைவதுடன், ஆபத்தான கட்டத்தில் இருப்பவர்கள் மீது அதிக கவனம் செலுத்தப்படுவதால் இறப்பு விகிதமும் குறைகிறது. இதனால் 1.94 சதவீத நோயாளிகள் மட்டுமே அவசர சிகிச்சைப் பிரிவில் இருக்கிறார்கள் என்பதும், 0.35 சதவீதத்தினருக்கு மட்டுமே வென்டிலேட்டர் உதவியும் மற்றும் 2.81 சத நோயாளிகளுக்கு மட்டுமே ஆக்ஸிஜன் படுக்கைகளும் தேவைப்படுகின்றன என்பதும் குறிப்பிடத்தக்கது.
அனுமதிக்கப்பட்ட நோயாளிகளுக்கு தரமான சிகிச்சையை உறுதி செய்வதற்கான மருத்துவ உள்கட்டமைப்பு நாடு முழுவதும் தொடர்ந்து அதிகரித்து வருகிறது. ஒருங்கிணைந்த முயற்சிகளின் விளைவாக, கொவிட்-19-க்கு சிகிச்சையளிப்பதற்கான மருத்துவமனை உள்கட்டமைப்பு இன்று வலுவாக உள்ளது. இதனால் 1383 கொவிட்டுக்கான பிரத்யேக மருத்துவமனைகள், 3107 கொவிட் சுகாதார நிலையங்கள் மற்றும் 10,382 கொவிட் பராமரிப்பு மையங்கள் ஏற்படுத்தப்பட்டுள்ளன. இவை அனைத்திலும் சேர்த்து, 46,673 அவசர சிகிச்சைப் பிரிவு படுக்கை வசதிகள் உள்ளன. அனைத்து மாநிலங்கள் / யூனியன் பிரதேசங்களில் உள்ள மருத்துவமனைகளில் 21,848 வென்டிலேட்டர்கள் பயன்படுத்தப்படுகின்றன. என்95 முகக்கவசங்கள் மற்றும் பிபிஇ உபகரணங்களும் போதுமான அளவில் உள்ளன. மத்திய அரசு, 235.58 லட்சம் என்95 முககவசங்கள் மற்றும் 124.26 லட்சம் பிபிஇ கிட்களை மாநிலங்கள் / யூனியன் பிரதேசங்களுக்கு வழங்கியுள்ளது.
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
ரெயில்வே அமைச்சகம்
சிறப்பு மிக்க சேவைகள் மற்றும் சிறந்த சேவைகளுக்கான காவல் பதக்கம் ஆர்பிஎப்/ஆர்பிஎஸ்எப் பணியாளர்களுக்கு வழங்கப்படுகிறது
2022 ஆம் ஆண்டு சுதந்திர தினத்தை முன்னிட்டு, சிறப்புமிக்க சேவைகள் மற்றும் சிறந்த சேவைகளுக்கான குடியரசுத் தலைவரின் காவல் பதக்கங்கள் ரயில்வே பாதுகாப்பு படை/ ரயில்வே சிறப்பு பாதுகாப்பு படை பணியாளர்களுக்கு வழங்கப்படுகிறது.
முழுவிவரத்துக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1851747
பிரதமர் அலுவலகம்
திரு நரேந்திர சஞ்சல் மறைவுக்கு பிரதமர் இரங்கல்
திரு நரேந்திர சஞ்சல் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் விடுத்துள்ள சுட்டுரை செய்தியில், ‘‘ஆன்மீக பாடல்களை பாடும் பிரபல பாடகர் நரேந்திர சஞ்சலின் மறைவு மிகுந்த வருத்தம் அளிக்கிறது. தனது துடிப்பான குரலால், அவர் பாட்டுலகில் முத்திரை பதித்தார். இந்த சோகமான நேரத்தில் அவரது குடும்பத்தினருக்கும், ரசிகர்களுக்கும் எனது இரங்கல்களை தெரிவித்துக் கொள்கிறேன். ஓம் சாந்தி! ’’ என குறிப்பிட்டுள்ளார்.
பெண்கள் மற்றும் குழந்தை நலன் அமைச்சகம்
முகநூலில் கேட்கப்பட்ட ஒரு கேள்விக்கு அளித்த பதில் பற்றிய விளக்கம்
மத்திய மகளிர் நலம் மற்றும் குழந்தைகள் மேம்பாட்டுத்துறை அமைச்சர் திருமதி மேனகா சஞ்சய் காந்தி, இணையதளம் மூலம் நாட்டு மக்களுடன் தொடர்புகொள்ள, 2017 ஜூன் 29 அன்று, முகநூலில் நேருக்கு நேர் உரையாடலில் பங்கேற்றார். இதில் ஏறத்தாழ இரண்டு லட்சம் பேர் பங்கேற்றனர். 700 க்கு மேற்பட்ட கேள்விகள் கேட்கப்பட்டன.
உரையாடலின் போது ஒரு முகநூல் பயனர் ஒருவர் கேட்ட கேள்வி
கேள்வி: ஆண்களின் தற்கொலை விகிதம் அதிகரித்து வருவதைக் குறைக்க நமது அரசு என்ன செய்கிறது.? மகளிரைப் பாதுகாக்கிற ஆண்களுக்கு எதிரான, ஒருபாலினம் சார்ந்த சட்டங்கள் காரணமாகவே அதிகத் தற்கொலைகள் நிகழ்கின்றன.
இக்கேள்விக்கு அமைச்சர் மேனகா காந்தி அளித்த பதில்:
”எந்த ஆண்கள் அப்படித் தற்கொலை செய்து கொண்டுள்ளனர்? தற்கொலை செய்து கொள்வதை விடுத்து, வேறு வகையில் பிரச்சினைகளைத் தீர்த்துக் கொள்ள முடியாதா? - அப்படி எந்த ஒருவரும் தற்கொலை செய்து கொண்டதாக ஒரே ஒரு சம்பவம் கூட நான் கேள்விப்பட்டதோ படித்ததோ இல்லை.”
ஆனால் ஊடகச்செய்தி அறிக்கைகள் கேள்வி என்ன என்பதைக் கூறாமலே இந்த விளக்கத்தைத் திரித்துக் கூறியுள்ளன. ஒரு பாலினம் சார்ந்த சட்டங்கள் காரணமாகவே தற்கொலைகள் அதிகம் நிகழ்கின்றன என்பதே கேள்வி.
எனினும் அமைச்சரின் பதிலுரை துரதிர்ஷ்ட வசமாக, நிகழ்வுக்கு சம்பந்தமில்லாமல் திரித்து வழங்கப்பட்டுள்ளது. மத்திய மகளிர் நலம் மற்றும் குழந்தைகள் வளர்ச்சி அமைச்சகமும், துறை சார்ந்த அமைச்சரும் நாட்டு மக்கள் அனைவருக்கும் சம உரிமைகள் வழங்கப்படுவதில் அதிக அக்கறை கொண்டு தொடர்ந்து வலியுறுத்தி வருகின்றனர்.
ஜல்சக்தி அமைச்சகம்
கொவிட்-19 முன்னெச்சரிக்கை நடவடிக்கைகளுக்கிடையே உற்சாகம் மற்றும் கொண்டாட்டத்துடன் மெய்நிகர் முறையில் கங்கை உற்சவம் தொடங்கியது
மிகவும் எதிர்பார்க்கப்பட்ட கங்கை உற்சவம் இன்று தொடங்கியது. தூய்மையான கங்கைக்கான தேசிய இயக்கத்தின் தலைமை இயக்குநர் திரு ராஜீவ் ரஞ்சன் மிஸ்ரா, சிறுவயது முதல் கங்கை உடனான அவரது தொடர்பை பகிர்ந்து கொண்டார்.
கொவிட்-19 முன்னெச்சரிக்கை நடவடிக்கைகளுக்கிடையே உற்சாகம் மற்றும் கொண்டாட்டத்துடன் மெய்நிகர் முறையில் கங்கை உற்சவம் தொடங்கியது. முதல் நாள் அன்றே பல்வேறு நிகழ்ச்சிகள் நடத்தப்பட்டன.
கொரியா, ஜெர்மனி மற்றும் நெதர்லாந்து ஆகிய நாடுகள் கங்கை உற்சவத்திற்கு ஆதரவு தெரிவித்துள்ளன. இந்நாடுகளின் இந்தியாவுக்கான தூதர்கள் இந்த நிகழ்ச்சியை வாழ்த்தி பேசியுள்ளனர்.
கங்கை உற்சவத்தின் ஒரு பகுதியாக பல்வேறு நிகழ்ச்சிகள் மாவட்டங்களில் நடத்தப்பட்டன. மேலும் இரண்டு நாட்களுக்கு, அதாவது நவம்பர் 3 மற்றும் 4 ஆகிய தேதிகளில், நிகழ்ச்சிகள் நடைபெறும்.
கீழ்கண்ட இணைப்புகளின் மூலம் இதில் நீங்கள் இணைந்து கொள்ளலாம்
http://www.gangautsav.in/
https://www.youtube.com/namamigange
https://www.facebook.com/cleanganganmcg
https://twitter.com/cleanganganmcg
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669540